Neuvoston asetus (ETY) N:o 1454/86, annettu 13 päivänä toukokuuta 1986, rasva-alan yhteisestä markkinajärjestelystä annetun asetuksen N:o 136/66/ETY muuttamisesta



Virallinen lehti nro L 133 , 21/05/1986 s. 0008 - 0009

Suomenk. erityispainos Alue 3 Nide 20 s. 0232

Ruotsink. erityispainos Alue 3 Nide 20 s. 0232



NEUVOSTON ASETUS (ETY) N:o 1454/86, annettu 13 päivänä toukokuuta 1986, rasva-alan yhteisestä markkinajärjestelystä annetun asetuksen N:o 136/66/ETY muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(), ottaa huomioon Euroopan parlamentin lausunnon(), ottaa huomioon talous- ja sosiaalikomitean lausunnon(), sekä katsoo, että rapsin- ja rypsinsiementen niin sanotuista 00-lajikkeista, joilla on alhainen glukosinolaattipitoisuus, saadaan öljykakkuja, jotka soveltuvat eläinten ruokintaan paremmin kuin perinteisistä lajikkeista saatavat öljykakut; tämän vuoksi 00-lajikkeiden siementen tuotantoa yhteisössä olisi edistettävä, tämä tavoite voidaan saavuttaa säätämällä lisästä, jolla tavoitehintaa ja interventiohintaa korotetaan; tämän vuoksi olisi muutettava vastaavasti asetusta N:o 136/66/ETY(), sellaisena kuin se on viimeksi muutettuna asetuksella (ETY) N:o 3678/85(), ja asetuksen N:o 136/66/ETY 24 a artiklassa tarkoitettu rapsin-, rypsin- ja auringonkukansiementen takuukynnysjärjestelmä ei ole johtanut odotettuihin tuloksiin; mainittua järjestelmää olisi muutettava ja yhtäältä tuen määrää ja interventio-ostohintaa olisi alennettava tietyissä rajoissa, jos arvioidut määrät ylittävät kuluvaksi markkinointivuodeksi vahvistetut enimmäismäärät, ja toisaalta seuraavan markkinointivuoden enimmäismääriä olisi tarkistettava, jos tosiasiallisesti tuotetut määrät poikkeavat arvioiduista määristä, ON ANTANUT TÄMÄN ASETUKSEN: 1 artikla Muutetaan asetus N:o 136/66/ETY seuraavasti: 1. Korvataan 24 a artikla seuraavasti: "24 a artikla 1. Rapsin- ja rypsinsiementen niin sanottujen 00-lajikkeiden tavoitehintaa ja interventiohintaa korotetaan lisällä ensimmäisen kerran markkinointivuodeksi 1986/1987. 2. Lisän suuruus vahvistetaan siten, että 00-siementen hankinta yhteisössä paranee. Neuvosto vahvistaa kyseisen lisän suuruuden samanaikaisesti ja samaa menettelyä noudattaen kuin tavoite- ja interventiohinnat. 3. Yksityiskohtaiset säännöt tämän artiklan soveltamisesta ja erityisesti edellytykset, jotka siementen on täytettävä, että niitä voidaan kutsua 00-siemeniksi, annetaan 38 artiklassa säädettyä menettelyä noudattaen." 2. Korvataan 26 artiklan 1 kohdan ensimmäisen alakohdan viimeinen virke seuraavasti: "Rajoittamatta 27 a artiklan soveltamista osto tehdään ainoastaan interventiohintaan." 3. Korvataan 27 artiklan 1 kohta seuraavasti: "1. Jos tietyn siemenlajin voimassa oleva tavoitehinta on korkeampi kuin kyseiselle lajille 29 artiklan mukaisesti vahvistettu maailmanmarkkinahinta, kyseisen lajin yhteisössä korjatuille ja jalostetuille siemenille myönnetään tukea. Jollei 3 kohdan mukaisesti päätettävistä poikkeuksista muuta johdu ja rajoittamatta 27 a artiklan soveltamista mainittu tuki on kyseisten hintojen välisen erotuksen suuruinen. Rapsin ja rypsin 00-siemenille myönnettävä tuki vahvistetaan 24 a artiklassa tarkoitetulla lisällä korotetun tavoitehinnan perusteella." 4. Lisätään artikla seuraavasti: "27 a artikla 1. Neuvosto vahvistaa vuosittain perustamissopimuksen 43 artiklan 2 kohdassa määrättyä menettelyä noudattaen ja ensimmäisen kerran markkinointivuodeksi 1986/1987 taatut enimmäismäärät yhteisössä tuotetulle rapsin- ja rypsinsiemenille sekä auringonkukansiemenille. 2. Rapsin-, rypsin- ja auringonkukansiementen taatut enimmäismäärät määritetään ottaen huomioon viiteajanjakson tuotanto ja kysynnän ennakoitava kehitys. 3. Jos rapsin-, rypsin- tai auringonkukansiementen markkinointivuoden alussa arvioitu tuotanto ylittää tämän markkinointivuoden aikana siementen taatun enimmäismäärän, tuen määrästä vähennetään määrä, joka vastaa sen kertoimen vaikutusta tavoitehintaan, johon sisältyy taatun enimmäismäärän ylittävä arvioitu määrä. Kyseinen tuen määrän vähennys saa olla enintään viisi prosenttia tavoitehinnasta. Jos ensimmäisen alakohdan soveltaminen todelliseen tuotantoon markkinointivuoden alussa arvioidun tuotannon asemesta johtaa tuen määrän vähenemiseen, joka poikkeaa tehdystä vähennyksestä, seuraavan markkinointivuoden taattua enimmäismäärää tarkistetaan kyseisen tilanteen huomioon ottamiseksi. 4. Jos 3 kohtaa sovelletaan, interventio-ostohinnasta vähennetään sama määrä, joka on vähennetty tuesta. 5. Yksityiskohtaiset säännöt tämän artiklan soveltamisesta annetaan 38 artiklassa säädettyä menettelyä noudattaen." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan: - rapsin- ja rypsinsiemeniin 1 päivästä heinäkuuta 1986, - auringonkukansiemeniin 1 päivästä elokuuta 1986. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä toukokuuta 1986. Neuvoston puolesta Puheenjohtaja W. F. van EEKELEN () EYVL N:o C 85, 14.4.1986, s. 14 () Lausunto on annettu 17 päivänä huhtikuuta 1986. () EYVL N:o C 118, 20.5.1986, s. 1 () EYVL N:o 172, 30.9.1966, s. 3025/66 () EYVL N:o L 362, 31.12.1985, s. 8